
Narvas Peetri plats 1 hoones asuvate 

ruumide üüritasu alandamine (OÜ Itallex Kaubandus)
1. ASJAOLUD JA MENETLUSE KÄIK

Osaühingult Itallex Kaubandus, registrikood 10622599, juhatuse liige Aleksander Avakov, laekus avaldus, milles palutakse alandada Narvas Peetri plats 1 hoones 1. korruse asuvate ja üürilepingu alusel kasutatavate ruumide üüritasu 30% võrra.
Ruumide üldpind:
115,9 m2
Arvestuslik üüritasu:
   963,82 eurot
Ruume kasutatakse trendirõivaste kauplusena. 

Osaühing Itallex Kaubandus põhjendab oma taotlust elanikkonna ostuvõime langusega ja riigi raske majandusolukorraga. Poe sulgemine tooks kaasa 4 töökoha kadumise ja linnaeelarvesse tulude laekumise vähenemise.
Linna huvi seisneb linnavara hoidmises normaalses seisukorras, töökohtade säilitamises ja linnavara kasutusse andmisest tulude saamises.
Narva Linnavalitsuse 26.06.2013. a korraldusega nr 569-k alandati OÜ-le Itallex Kaubandus üüritasu 20% võrra tähtajaga kuni 31.12.2013.a. 
Osaühingu Itallex Kaubandus avaldust arutati Narva Linnavalitsuse linnavarakomisjoni koosolekul 18.12.2013. a (protokoll nr 15) ning otsustati:

1. Soovitada alandada osaühingule Itallex Kaubandus, registrikood 10622599, Narvas Peetri plats 1 hoones 1. korrusel asuvate ruumide üldpinnaga 115,9 m2 arvestuslikku üüritasu 20% võrra tähtajaga alates 01.01.2014 kuni 31.12.2014.
2. Narva Linna Arenduse ja Ökonoomika Ametil esitada punktis l nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
2.1. Kohaliku omavalitsuse korralduse seaduse § 30 lõike l punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 17.03.2005 määruse nr 14/52 "Linnavara kasutuse andmise kord" (muudetud Narva Linnavolikogu 29.01.2009 määrusega nr 2) (edaspidi ka Kord) punktidele 7., 7.2, 7.2.7 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel.  Antud juhul seisneb  linna huvi töökohtade säilitamises ning nende ettevõtete toetamises, kes osalevad linnavara korrashoius ja seisundi parendamises.
3. OTSUS
Alandada Osaühingule Itallex Kaubandus, registrikood 10622599, Narvas Peetri plats 1 hoones 1. korrusel asuvate ruumide üldpinnaga 115,9 m2 arvestuslikku üüritasu 20% võrra tähtajaga alates 01.02.2014 kuni 31.12.2014.
4. RAKENDUSSÄTTED
4.1. Narva Linna Arenduse ja Ökonoomika Ametil teha korraldus teatavaks OÜ-le Itallex Kaubandus.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.
Natalja Šibalova 

